Coline!
Hvala što si došla. Oprosti, kasno je.
Ali hitno sam te trebao.
Što je?
Pen, ja...
U zadnje vrijeme ne spavam. Ne jedem.
Ovih dana jedva da govorim.
Ne razmišljam ni o čemu drugom osim...
O čemu?
O našem poljupcu.
O tebi.
I meni je tako.
Ti si mi u svakoj misli.
Coline!
Je li se isplatilo zbog balona?
Pao sam s krova prije nego što sam ga vidio.
Reci mi još jedanput što ti je točno rekla kraljica.
Opet, mama?
„Bila je izvrsna, blistava. Bravo.”
Pitam jer je važno!
Ako joj je iskazala naklonost,
može birati udvarače. To mijenja sve.
S kime ćeš prvo plesati, sestro?
Možda ću abecednim redom.
- 'Jutro! - Kasno ustaješ.
- Zaista? - Nisi mogao zaspati?
Ma ne.
Mirno sam spavao.
Čim sam glavom dotaknuo jastuk,
smjesta me dočekala potpuna tama.
Bez snova.
Čestitam.
Brate, ne bismo to smjeli spominjati,
ali lijepo od tebe što pomažeš Penelope.
Čeka da sluškinje bace prošlotjedne Kronike
jer zna da ih ne smije čitati.
Nezgodno što je ono napisala.
Ili što je uopće za to saznala.
Ispričavam se.
Ja mislim da Penelope ima sreće što si joj ti prijatelj.
Da.
Ona je...
Ona je vrlo dobra poznanica
ove obitelji, dakako.
Jesi li dobro?
Nikad bolje.
Najdraži čitatelju,
ljudski rod izveo je čudesne pothvate u nastojanju da se mjeri s prirodom.
Gradio je brodove za plovidbu oko svijeta,
dvorce gotovo do oblaka,
a sad i velike balone za putovanje nebom.
No ma koliko postignuća
naše debitantice pokazale kraljici Šarloti,
Njezino Veličanstvo očito zanima samo jedna.
Udvarač za kojeg se uda gđica Francesca
mora biti bogat, naočit
i mora biti iz visokog plemstva.
Što kažete na lorda Deblinga?
Čujem da bi se on ove sezone rado oženio.
Lord Debling pola svog vremena posvećuje prirodi,
a drugu polovicu govori o njoj. Dosadan je.
Morate je zdušno baciti, ledi Danbury!
Oprostite, Vaše Veličanstvo, zaokupljaju me druge brige.
Primila sam vijest o nepoželjnom posjetitelju.
Želite li da vaša kraljica protjera gosta u najdalji zakutak kraljevstva?
Ne. Ne isplati se da na to gubite vrijeme.
Izbacimo to iz misli.
Iako će se druge mlade dame možda otimati
za ostatke gđice Francesce,
neka na umu imaju ovo.
Tko visoko leti, nisko pada.
Mislim da mi u trudnoći neće narasti trbuh.
Oduvijek imam elegantnu figuru.
Trbuh ne naraste od debljine
nego od djeteta!
Misliš, od njegove glavice i tijela u meni?
- Sigurno? - Ne uzbuđuj se.
Tvog će sinčića sigurno donijeti zlatna roda.
Tko im jamči sinove?
Tjedan dana ne izlaziš iz sobe i ovo mi kažeš?
- Varley, trebam te. - Odmah, miledi.
Ali prvo, netko je došao u posjet.
Gđici Penelope.
Eloise.
Vidim da već neko vrijeme ne izlaziš u društvo.
Nije ugodno kad Whistledownica piše o tebi.
Ne. Nije.
O tebi je pisala vrlo grubo.
Nepotrebno grubo.
Bilo bi čudno da nije ništa komentirala.
Bojim se da sam ja kriva što se to pročulo,
ali znaj da nije bilo namjerno.
- Ne bih ti zamjerila ni da je bilo. - Nije.
Želiš li ući?
- Imam nove knjige koje bi te... - Ne.
Hvala.
Imam dogovor.
Ali nadam se da ćeš ove sezone naći što tražiš.
Uz Colinovu pomoć ili drukčije.
Dobar dan.
Ona!
Slažem se, dušo. Ali gdje...
Dobar dan.
- Drago mi je što te vidim. - I meni je drago što vidim tebe.
I ispričavam se što te nisam došao posjetiti.
- Bolje da nisi. - Zaista?
Pa zar ne?
Istina.
Odustajemo od poduke.
Slažem se.
Dobro.
Samo da razjasnim, zbog čega točno?
- Zbog onog što se dogodilo između nas? - Ne!
Vjeruj mi, takvo što neće se ponoviti.
- Da. I ispričavam se... - Ja se ispričavam što sam tražila.
- Ne ispričavaj se. - Ti jesi.
Jesam, ali...
Jesam.
Poduka.
Kažeš da moramo prekinuti s njom.
Moramo.
Whistledownica je pisala o nama. Osramotila sam sebe i svoje.
Ne želim još i tebe i tvoje.
Da, to je vrlo...
razumno.
Možda najbolje da se zasad ne družimo.
Naravno.
- I moram se baciti na traženje kandidata. - To je važno.
Bilo ih je malo, a sad ih je još manje.
- Ali moram se potruditi. - Da, moraš.
Pa...
Onda te ostavljam.
- Ja idem. - Penelope...
Nadam se...
Jako bio želio da budeš sretna.
Hvala ti.
Na svemu što si učinio.
Zaručim li se, bit će to tvojom zaslugom.
Možda se ispostavi da je najpoželjniji lord sezone.
Osobno mi je ganutljiva njegova briga za divlje životinje.
Briga je jedno. Opsjednutost nešto posve drugo.
Navodno jede samo povrće.
Lord Debling dao je do znanja da se ove sezone želi oženiti.
A čujem da ima prostrano imanje.
On razgovara s pticama?
Cressida, znaš li što će ljudi reći
ako se ove sezone ne udaš?
Ako uskoro ne nađeš muža,
morat ćemo ti ga naći otac i ja.
Koliko je točno prostrano njegovo imanje?
Uživate li večeras, milorde?
Svakako više od njih.
Sigurno bih radije bila grabežljivac nego plijen.
Šteta što ti sestre imaju drugog posla.
Da su ovdje, mogla bi se i iza njih sakriti.
Ne mogu zauvijek biti u sobi.
- Pozornost će odvući neki novi skandal. - Dobro. Samo se ne ističi.
Vidim kut u koji bih se mogla sakriti.
Ako netko pita za mene, nema me.
Samo da znaš, razgovarala sam s Penelope.
Zaista?
Što je rekla?
Ispričala sam joj se što sam otkrila vaš dogovor.
Aha!
- Hvala ti. Pardon. - Bila sam...
Izgleda da kraljičina naklonost daje rezultate.
Bogme da. Salon nam je cijeli tjedan bio pun.
Tko je došao?
Baron Harvey, lord Godwin, g. Ford.
To sam i očekivala.
Prvo se niže plemstvo počne kočoperiti.
Kad se oni zasite,
slijedi obrušavanje višeg plemstva.
Ali kad ocijeni da si spremna,
Njezino će te Veličanstvo vjerojatno predstaviti
najvišim plemićima.
Možda nekom bliskom obiteljskom prijatelju.
Tako je bilo i s Daphne i princem.
Ali kao što je bilo i s Daphne, ne moraš se udati za kraljičin izbor.
Moraš samo slijediti srce.
Pitala sam se hoće li me kraljica s nekim upoznati
i vjerujem da bi to bio najbolji udvarač za mene.
Jer je tako najlakše?
Jer vjerujem kraljici.
Ledi Bridgerton. Ledi Danbury.
Gđice Francesca, tako mi je drago!
Ja sam lord Cutbill. Grof.
- Gđice Featherington. - Gospodo.
Zabavljate li se?
Tražite novog kandidata da vam pomogne naći muža?
Sretno i s jednim i s drugim.
Gđo Mondrich!
Moje dame.
Bridgertone!
G. i gđo Mondrich.
Oboje ste tako plemenita držanja!
Zar ne?
Ocjenjuješ svoju učenicu?
Vidim da su se uz sreću i dobar ukus
u vašu kuću uvukli i tračevi.
Ne možeš me kriviti jer uz Whistledownicu mnogo naučim.
Međutim, za mene to što si učinio nije sablažnjivo nego vrlo pažljivo.
Čak kavalirski.
Odlika je dobra čovjeka da priskoči prijatelju u pomoć.
A zbog tvoje dobrote
ona će sigurno začas naći muža.
Da.
Tomu se, naravno, nadamo.
Vrlo rado, da.
Izvrsno.
Ledi Danbury! Kako ste mi?
Jeste li dobro ili...
Vrlo ste prozirni, g. Bridgerton.
S pomoću mene želite odagnati neželjenu pozornost gladnih majki.
Ispričavam se.
Ali izgleda da je upalilo pa sam vam i zahvalan.
Onda mi pokažite tu zahvalnost
i prošećite sa mnom prostorijom.
I ja trebam nešto da mi odvrati misli.
Bit će mi čast.
- Dobra večer, gđice Featherington. - Dobra večer.
Zabavljate li se?
Silno. A vi?
Prilično.
Osim što se osjećam pomalo kao... lovina.
Pa ste došli u moje skrovište.
Dobro došli.
Iako obično primam samo propale slučajeve i izopćenike.
- Nećete se sažaliti nad žrtvom lova? - Sažaljenje čuvam za sebe.
Ali u zamjenu vam nudim društvenu gubu.
Zacijelo ste teško zgriješili.
Ja ne jedem meso mrtvih životinja i zbog toga me jedva podnose.
- Ne čitate ledi Whistledown? - Ne.
Pisala je o vama?
- Jest. - I o čemu je pisala?
Da mi slobodan muški prijatelj pomaže da nađem muža.
Oho!
- Svaka čast. - Na gluposti?
Na tome što ste se odvojili od krda ne mareći što možete postati meta.
Baš kao i on.
On je mrtav.
Istina.
Ali bar je ušao na zabavu.
Iako prilično dosadnu.
- Oprostite, nisam to smjela reći. - Ne ispričavajte se.
Zapravo, vaša mi je iskrenost pravo osvježenje.
Donijela sam odluku tko će mi biti muž.
Izvrsno! A zna li taj muškarac da će ti biti muž?
Lord Debling.
Prirodnjak?
Kao da te to jako čudi.
Pa ne čini mi se kao da voliš prirodu.
I životinje. Njemu su to velike strasti.
Jako mi je stalo do životinja!
- Volim krzno! - Nemoj mu to reći.
Ne gnjavi me detaljima.
Nije li on
sinoć podulje razgovarao s Penelope?
S Penelope? Ma daj, Eloise.
Želim biti dobra prema njoj kao i ti,
ali sigurna sam da je lord Debling vidi
samo kao još jedno ranjeno stvorenje koje treba zaštitu.
Što samo dokazuje da će mi biti dobar muž.
Možda. Ali upozoravam te,
Penelope nije bespomoćna kao što se čini.
Nisam ni ja.
Nemamo svi sreću da nas obitelj podupire kao tebe.
Možda ću jedino udajom steći takvu potporu.
Lord Debling je dobrohotan.
I prije svega, moj je izbor.
Hoćeš li mi pomoći?
Imam prirodoslovnih knjiga koje ti mogu posuditi.
Odlično!
Moja majka rodila je petoricu sinova. Ovo je pila.
Osim kad je rodila mene.
Hajde! Popijte.
Ne misliš valjda ozbiljno. Vonja na...
trula jaja!
Ne budite smiješne! Želite roditi sina, zar ne?
Možda osjetite pritisak u trbuhu.
Pa nije tako loše!
Neočekivano slatko.
Noćna posuda!
Priđite, priđite!
Promatrajte čovjekov pokušaj da poleti!
Vine se u dosad neviđene visine!
Mislila sam da će biti veći!
Golem je!
Doista.
Sad kad si bolje, spreman se dići za tili čas!
O čemu oni razgovaraju?
Očito su veliki zaljubljenici u balone.
Tko bi rekao!
Htio bih biti letač balonom.
- To se zove aeronaut. - A ti se zoveš sveznadarka!
Ti ćeš poslije poletjeti?
- Pardon. - Da.
Priđite! Promatrajte čovjekov pokušaj da poleti...
Glumi da gledaš slatkiše da nitko ne posumnja.
Dakako.
Zamorno.
Malo je preslatko.
Kako si?
Dobro.
Nevjerojatno dobro.
Lord Debling pokazao je zanimanje za mene.
- Tako mi se učinilo. - Tvoja poduka daje rezultate.
Bila sam potištena.
Zbog toga sam prestala toliko mariti
za to kako me doživljavaju i jednostavno sam bila svoja.
- Osjećaš li privrženost? - Ne mogu još reći.
Ali čini mi se da je karakteran.
I nije oku neugodan.
Hvala.
Imam li šećera na licu?
Ne.
Maknula si ga.
Poželi mi sreću.
Sretno!
Zategnuto je.
Pripremila sam što ću reći o smiješnoj ptici iz tvoje knjige.
Zapravo je dražesna!
Šteta što je pred izumiranjem.
Velika njorka? Čuj, lordu Deblingu neće se svidjeti
da njegov interes zoveš smiješnim.
Samo da razgovaramo o pticama, a ne o balonima!
- Mada svi lete. - Velika njorka ne leti.
Gđice Cowper! Gđice Bridgerton.
Dobar vam dan.
Krasan balon, zar ne?
Jeste li ikad letjeli balonom?
Nisam.
Meni draga mjesta tako su daleko da se ne bih mogao tako i vratiti.
Bez ikakve civilizacije.
Želite li zbog nekog razloga pobjeći od civilizacije?
Išao bih u potragu za prirodnom ljepotom, čudesnim stvorenjima.
Nekamo gdje me obitelj ne može naći.
Ne slažete se s obitelji?
Uklopiti se u moju obitelj teško je kao i protjerati devu
kroz iglene uši.
Umjesto da skupljam krila, odlučio sam utirati vlastiti put
daleko od njih.
Ako me shvaćate.
Potpuno vas shvaćam.
Gđice Featherington!
Dođite!
Milorde.
Ne želim smetati.
Ni govora!
Krećem na novo putovanje samo sa svojom posadom.
Nemojte mi uskratiti svoje društvo dok sam još tu.
Jasno da neću.
Eloise?
Kako se zove ona ptica koja mi se svidjela?
Velika njorka.
Poduzimam sve mjere da spriječim njezino istrebljenje.
U opasnosti je.
Znam. To je strašno!
Par ostaje skupa cijeli život.
- To mi je tako... dirljivo. - Dirljivo.
Obožavam ptice!
Također.
Nisu li često najljepše ptice
one najobičnije?
Ne treba zanemariti vrapca!
Pa da, ne treba.
Dame i gospodo, ovdje je!
Hawkinsov balon!
Bridgertone!
Očekivao sam da ćeš se ti diviti čovjekovoj domišljatosti!
Voliš inventivnost.
To te nadahnulo da se baviš bračnim posredovanjem?
S tim sam završio.
Opet sam onaj stari.
Popni se i primi ono!
SLATKIŠI HUMPHREYS
Što je to bilo?
Upravo su me pozvali u lov.
U svom si elementu, ljubavi.
Osjećam se ugodnije u ovim krugovima.
Iako mi nedostaje klub.
Navraćao sam, ali volio bih ondje provesti večer.
Zbog ovih okupljanja meni nedostaje da budem kod kuće.
Zar moramo na večerašnji bal?
Koje je ono pravilo?
Možemo što god hoćemo.
Ovi me najviše privlače.
- Hvala. - Hvala.
Neka djeca priđu
da izbliza vide ovo čudo znanosti!
Ima veze s vrućinom i izgaranjem.
- Zar ga to pokreće? - Da, napuše ga...
Budući da sam našao izdržljiviju i lakšu tkaninu,
trebao bih moći ostati u zraku
više od dva sata!
Dva sata?
Znate, jedrenjak izdrži sve do Amerike.
I njime se može upravljati.
Svejedno mogu biti korisno sredstvo
za bijeg od nestrpljivih majki vani.
Ispričavam se. Mislio sam da ste...
Muškarac?
Zašto?
Jer damu ne može zanimati tehnika?
Koja je praktična svrha balona?
Oprostite, je li ovaj šator balon?
Naime, osjećam napuhanost.
Inventivnost ovoga gospodina pokreće praktičan napredak.
Došla sam slušati nekoga tko razmišlja drukčije.
A ne poznate glasove koji zbore o tome što se sve ne može.
Hvala, miledi.
Dobro. Dakle...
Jeste li imali još komentara ili...
Ne. Nisam.
Radujem se predavanju.
Uživam slušati o tuđim strastima.
Kao što rekoh...
Vaše Veličanstvo, gđica Francesca.
Gđice Francesca,
htjela bih da upoznate mog dobrog prijatelja.
Lord Samadani živi u Beču,
ali zamolila sam ga da dođe u London upravo kako bi upoznao vas.
Markiz je.
- Milorde. - Gđice Francesca.
Mnogo sam toga čuo o vama.
- Nadam se da nisam razočaranje. - Sigurno nećete biti.
Prva iskra ljubavi.
Naelektrizira te, zar ne?
IZVANREDNA NOVINA HAWKINSOV BALON
U prirodi boravim koliko god mogu.
Zapravo, vrlo sam prilagodljiva prirodi u svoj njezinoj raskoši.
Jeste li?
I ja.
Također.
Mnogo više volim prirodni svijet od neprirodnog.
Nema mi ništa draže od...
trave.
Što vam je tako privlačno u travi, gđice Featherington?
To što je tako zelena.
Da, prilično je zelena.
Aha. Kad je to bilo?
Prije oko šest ili sedam mjeseci.
Onaj Debling je osobenjak, zar ne?
Da, ima nesvakidašnje strasti.
Ali nema kod njega ništa problematično.
Osim problematične ljubavi prema povrću.
Istina. Ali uz takvo bogatstvo
može si priuštiti osobenjaštvo.
U Francuskoj sam upoznao ljubitelja hortikulture...
Je li ono normalno?
- Priveži ovamo! - Ovi zapusi su strašni!
- Vjetar je kriv. - Primi ga! Primi glavno uže!
Smiri ga koliko možeš.
Što vidite?
Malo se pojačao, zar ne?
IGRAČKE I IGRE
Samo jedan šiling.
Vrlo rado!
Zar ćemo zaista to raditi ovdje? Prilično je... vjetrovito.
Moram ti okusiti usne.
Nikad nisi izgledala... raspuhanije.
Je li to kompliment?
Čekaj!
Kakvo mi je odijelo?
Polako!
Drži!
Ne mogu!
Iskoči!
Pomozite mi! Odmah!
- Pomozite! - Otpuhat će ga!
Priskočite tko može!
Vuci!
Ajme!
Gđice Featherington!
Vuci!
Je'n, dva, tri, vuci!
Čvrsto ga držite!
- Zavežite! - Pustite, gospodine.
Pustite!
I Hawkins je poletio u nebo!
Bravo!
Svaka ti čast.
Da.
Baš je bilo dobro!
Spasili ste stvar!
- Ma svi su zaslužni. - Tako ste snažni!
Vrlo dojmljivo, g. Bridgerton.
Nevjerojatno!
Ajme!
Ovo je bilo uzbudljivo, zar ne?
Dobro da nitko nije stradao.
Tko kaže da ja nisam?
Što je bilo?
Moj gležanj. Ošinulo me uže.
Dođite.
Da nekamo sjednete.
LORD I LEDI HAWKINS PREDSTAVLJAJU BAL INOVACIJA 1815.
Ti me večeras pratiš?
Zapravo se tobom služim kao štitom.
Hvala.
Još si ljut na mene?
Nisam. Sve je u redu.
Samo sam u svojim mislima.
Muškarac valjda smije biti zamišljen.
Ovo je vaše?
Hvala.
Na svu sreću, sad će svi pričati o g. Bridgertonu i balonu,
a ne o njemu i tebi.
Da, mama.
Ledi Featherington, smijem li vam pokazati
ono što Sir Humphrey Davy zove svjetiljkom?
Ne.
Moraš osigurati ples s lordom Deblingom.
Znam, mama. Trudim se.
Možda misliš da sam stroga, Cressida,
ali da samo znaš kako me tvoj otac pokušava pokoriti...
Smanjio nam je apanažu za pola!
Ove ćemo haljine morati nositi još jedanput ove sezone!
G. Bridgerton!
Zadivilo me vaše junaštvo!
Jeste li jednako srčani i na plesnom podiju?
Lorde Debling! Hvala vam što ste me spasili iz nevolje.
Nema na čemu, gđice Cowper.
Jeste li sada dobro?
Gležanj me jako boli.
Ali svejedno mogu plesati!
Razmišljate li o vjenčanju?
- Što ćete odjenuti? - O, da. Isplanirala sam u detalje.
Tako mi je drago što nas je Veličanstvo upoznalo
jer nam je svašta zajedničko!
Sedmero braće i sestara.
Sedmero je zaista rijetkost. Ni vi sigurno nemate ni trenutka mira.
Nemam.
Silno volim svoju obitelj.
Ali među svima njima lako je biti usamljen, zar ne?
Meni je upravo suprotno.
Zapravo, rado bih i sam imao osmero djece
da mi dom stalno bude ispunjen žamorom.
Ispričavam se načas.
Ispričavam se.
Tražite drugu rukavicu?
Ne. Ali hvala za ono prije.
Netko je junak i nehotice!
Tražim svoju kćer.
Sjećam se osjećaja. Moje su odletjele iz gnijezda.
Odlete li ikad posve?
Pa valjda ne.
Gnijezdo su samo grančice i lišće.
Postane dom kad su djeca uz tebe.
A to je uvijek.
Jer ih nosiš sa sobom kamo god ideš.
Mislim da vas prije nisam vidjela.
Marcuse!
Došao si.
Vidim da ste upoznali mog brata.
To vam je brat?
Lord Marcus Anderson.
Sad se i službeno upoznajemo.
Violet Bridgerton. Prije ledi Bridgerton, udovica.
Marcus je nedavno došao u grad.
Samo je u posjetu.
Nisam znala da imate brata.
Dobro došli u Mayfair, lorde Anderson!
Hvala.
Već uživam u boravku ovdje.
Unutra je zagušljivo.
Da, jedva se diše.
Dobra večer.
Dobra večer, gospodine. Oprostite, samo sam...
Trebali ste malo mira? Ja ga tražim cijelu večer.
Možda možemo zajedno uživati u tišini?
Ispričavam se.
Opet se susrećemo. Čudim se što vas vidim ovdje.
Jer balovi su omiljena lovišta majki.
Hrabro sam se upustio u ovo gnijezdo majki i otrovnica da vas nađem
u nadi da ćemo se upoznati kako dolikuje.
Benedict Bridgerton.
Vaše ime znam.
Na svim je usnama
jer ste vi i braća današnji junaci.
Svaka vam čast.
Hoćete reći da ste ublažili mišljenje o meni
samo zato što sam povukao uže?
Iznenađen sam!
Mislio sam da više cijenite ideje od sirove snage.
Pogrešno ste me procijenili.
Itekako sam za sirovu snagu.
Dapače, mnogo mi je draža od besciljna razgovora.
Ledi Tilley Arnold.
Ledi? Udani ste?
Bila sam.
Umro je.
Aha! Moja sućut.
Hvala.
Imala sam vremena žalovati
i ne žuri mi se da nađem novog muža
pa se ne bojte da vas kanim uhvatiti u zamku.
Ne bojim vas se.
E... u tome griješite.
G. Mondrich.
Je li ovo još vaš lokal?
Lorde Garrett! Jest.
Nazdravimo! Lovu koji nas očekuje.
Jako mu se radujem.
G. Mondrich, ako želite biti u visokom društvu,
ne možete i dalje voditi ovaj lokal.
Članovi visokog društva ne rade.
Ne pruža li mi pripadnost ovim krugovima slobodu da radim što želim?
Sve ima svoje granice.
Ako gađate kao što točite, nadam se da ćemo se vidjeti u lovu.
...hrabro.
Odakle ste smogli takvu hrabrost, g. Bridgerton?
Pa, mislim da...
Hrabrost leži u svakome.
Treba biti iskren prema sebi i svojim osjećajima
i tada možeš sve.
Ispričavam se, moje dame.
Lorde Debling!
Gđice Featherington. Je li bilo još susreta sa svojevoljnim balonima?
Zasad nije.
Oprostite, nosim gđici Cowper limunadu.
Lorde Debling!
Nisam bila iskrena prema vama.
Kako, molim?
O...
travi.
Ne volim je.
Ne mrzim je, ali mnogo radije boravim u kući.
Shvaćam.
Ono danas...
Glumila sam nekoga tko nisam ja.
Ne želim to više raditi.
Ja sam netko tko voli društvo i tračeve,
makar se katkad na primanjima skrivam.
Dobra knjiga draža mi je od istraživanja prirode.
Ptice zaista volim promatrati, ali s prozora.
I trenutačno pretjerujem u objašnjenjima.
Koliko točno imate strana?
I gdje ih sve skrivate?
Zar vam ne smeta
to što nisam baš za istraživanje divljine?
Ma ni govora!
Da razgovaram samo o prirodi, više me nitko ne bi pozivao.
Ne želim se udvarati nekomu tko je isti kao ja.
Želim biti s nekim tko poznaje sebe
i prihvaća vlastite osobenosti, baš kao i ja.
Vjerujem da ste i vi takvi.
- Dogodilo se neočekivano. - O, da.
Napokon si slobodna! Večeras mi je silno zamorno.
Odmah će se vratiti.
Sigurna sam.
Možda je tako najbolje.
Nije za tebe povrtna hrana.
Coline!
Jesi li vidio Francescu?
Nisam.
Smijem li te nešto pitati?
Što god hoćeš, dušo.
Kad razmatraš prikladnog muža za Francescu,
kakvom se udvaraču nadaš?
Francesci želim isto što sam željela sebi.
Anthonyju, Daphne.
Strast, uzbuđenje, burnu ljubav.
Ne misliš li da je prijateljstvo najbolji temelj za ljubav?
Mislim. Tako je počelo sa mnom i tvojim ocem.
Ali rijetkost je da počne prijateljstvom,
a da onda obje strane počnu osjećati nešto više.
Kako ste vi znali da je ljubav uzajamna?
On je smogao hrabrosti pitati.
Pa,
ako Francesca to nađe, nadam se da će smoći hrabrosti da pita.
I ja se tomu nadam.
Ova autorica smatra da su svi najveći ljudski izumi
tek odvraćanje pozornosti od onog što nam je najprirodnije.
Coline!
Oslobodio si se obožavateljica.
Jesi li dobro?
Nešto te već neko vrijeme želim pitati.
A to su naši nagoni.
Urođeni nam životinjski porivi
koji čuče i u najsofisticiranijima.
Jer kad se sve zbroji i oduzme...
Coline.
...naša će priroda uvijek prevladati.
- Ja... - Gđice Featherington.
Vrijeme je za naš ples.
Dakako, milorde.
G. Bridgerton.
Izgleda da je ljubitelja prirode lorda Deblinga nagon doveo
do najzačudnijeg odabira ove sezone u ponudi,
gđice Penelope Featherington.
Ma zar mi se priviđa?
Zlo mi je.
I meni.
Ne, zaista mi je zlo.
Niste li obje prestale piti uvarak?
- Jesmo. - Ali...
Samo ću reći
da je ova autorica očarana.
Jer u bitki čovjeka i prirode
sasvim je jasno da bitku zapravo vodi
čovjek sam sa sobom.
Prijevod titlova: Petra Matić